***AS Harju Elekter*** ir Igaunijas uzņēmums, kas ražo un izplata vidēja un zema sprieguma elektroiekārtas. Dibināts 1968. gadā. Galvenais birojs atrodas Keilā.

*Harju Elekter* akcijas tiek kotētas biržā *Nasdaq Tallinn*. Lielākie akciju turētāji ir (2021. gada decembrī): *AS Harju KEK* (0,90 %), *ING Luxembourg S.A* (10,54 %), Endels Palla (*Harju Elekter* padomes priekšsēdētājs; 6,97 %).

*Harju Elekter* ražots sadales skapis

Vēsture
-------

1968. gadā Keilā tika atvērta rūpnīca elektroiekārtu ražošanai. 1983. gadā rūpnīca ieguva nosaukumu ***Harju Elekter***. 1988. gadā tika sākta sadarbība ar ārzemju uzņēmumiem. 

1991. gadā uzņēmums sadarbībā ar Somijas *Nokia Kaapeli Oy* (tagad *Prysmian Finland*) sāka ražot kabeļu komplektus transportlīdzekļiem.
1992. gadā kopā ar *Nokia Kaapeli* tika izveidots kopuzņēmums *Keila Kaabel* (tagad *AS Draka Keila Cables*), kurā *Harju Elekter* piederēja 41,2 % kapitāldaļu un *Nokia Kaapeli* — 58,8 %. Uzņēmums ražoja zemsprieguma kabeļus.
1992. gadā kopā ar Norvēģijas *Glamox ASA* tika izveidots kopuzņēmums *AS Glamox Harju Elekter*, kurā *Harju Elekter* piederēja 49 % kapitāldaļu un *Glamox* — 51 %. Uzņēmums ražoja gaismekļu piederumus un elektrosildītājus.

1992. gadā uzņēmums tika reģistrēts kā akciju sabiedrība ***AS Harju Elekter***.
1995. gadā sadarbībā ar Somijas uzņēmumu *Saajos* tika sākta ugunsdrošo durvju ražošana.
1997. gadā uzņēmuma akcijas sāka kotēt Tallinas biržā.
1998. gadā tika nopirkts uzņēmums *AS Eltek* (kopš 2011. gada — *AS Harju Elekter Teletehnika*).
1998. gadā uz ugunsdrošo durvju ražotnes bāzes tika izveidots uzņēmums *AS Saajos Balti*, kurā *Harju Elekter* piederēja 55 % kapitāldaļu, bet *Saajos Int. Oy* — 45%.
1999. gadā *AS Saajos Balti* ieguva vēl vienu stratēģisko investoru – Dānijas kuģubūvētāju *Inexa A/S*. *Saajos Balti* kapitāldaļas tagad bija sadalītas: *Harju Elekter* 33,3 %, *Saajos* 33,3 %, *Inexa* 33,3 %. 

2000. gadā *Harju Elekter* pārdeva savas *Glamox Harju Elekter* kapitāldaļas uzņēmumam *Glamox*.
2002. gadā transportlīdzekļu kabeļu ražotne tika atdalīta kā uzņēmums *AS AJT Harju Elekter*. Tajā pašā gadā *AS AJT Harju Elekter* tika pārdots Somijas uzņēmumam *PKC Group Oyj* un pārdēvēts par *PKC Eesti*. 2002. gadā *Harju Elekter* ieguva 100 % kapitāldaļu uzņēmumā *Satmatic Oy*, kas iepriekš bija *Siemens* meitas uzņēmums.
2003. gadā *Harju Elekter* ieguva 51 % Lietuvas uzņēmumā *UAB Rifas*.
2005. gadā tika dibināts meitas uzņēmums *AS Harju Elekter Elektrotehnika*.
2007. gadā uzņēmumam *Saajos Int. Oy* tika pārdotas visas *AS Saajos Inexa* kapitāldaļas.

2010. gadā kopā ar *AS Vallin Baltic* Zviedrijā tika dibināta pārstāvniecība *Harju Elekter AB*, kurā *Harju Elekter* pieder 90 % akciju.
2012. gadā daļa Lietuvas uzņēmumā *UAB Rifas* tika palielināta no 51 % līdz 63 %.
2014. gada 8. maijā *Harju Elekter* pārdeva tam piederošās *PKC Group Oyj* 200 000 akcijas par 4,6 miljoniem EUR, samazinot tā dalību *PKC* no 6,4 % līdz 4,6 %.
17. jūnijā meitas uzņēmums *Satmatic Oy* par 6,575 miljoniem EUR nopirka uzņēmumu *Finnkumu Oy*, kas ir lielākais elektroapakšstaciju ražotājs Somijā.
9. jūlijā *Harju Elekter* par 6,2 miljoniem EUR vienojās pārdot *AS Draka Keila Cables* atlikušās 34 % kapitāldaļas *Prysmian*.
2015. gadā *Harju Elekter* daļa Lietuvas uzņēmumā *UAB Rifas* tika palielināta līdz 100 %.
2015. gadā tika nopirkti 10 % ultrakondensatoru ražotāja *Skeleton Technologies Group OÜ* kapitāldaļu.
2016. gadā tika iegādāts Somijas nekustamo īpašumu uzņēmums *Harju Elekter Kiinteistöt Oy*.
2017. gadā tika iegādāti 80,5 % elektromateriālu un aprīkojuma tirdzniecības uzņēmuma *Energo Veritas OÜ* kapitāldaļu. Pēc tam *Harju Elekter Trade Group* biznesa darbība tika apvienota ar *Energo Veritas*. 2. jūnijā tika nopirkts Somijas uzņēmums *Telesilta Oy*, kas ražoja elektroiekārtas kuģubūvētavām.
2018. gadā tika iegādāts Zviedrijas uzņēmums *SEBAB AB* ar tā meitas uzņēmumu *Grytek AB*.
2019. gadā tika nolemts grupas visus uzņēmumus pārstāvēt ar zīmolu *Harju Elekter*. Tādējādi Lietuvas uzņēmums *RIFAS UAB* tika pārdēvēts par *Harju Elekter UAB*.
2019. gadā meitas uzņēmums Somijā *Satmatic Oy* nopirka nekustamā īpašuma uzņēmumu *Kiinteistö Oy Ulvilan Sammontie 9* Ulvilā ar ražošanas ēku.

2020. gada sākumā tika nolemts ar *Satmatic Oy* apvienot Somijas uzņēmumus *Finnkumu Oy* un *Kiinteistö Oy Ulvilan Sammontie 9*. Nākamajā solī Somijas nekustamie īpašumi tiks nodoti *Harju Elekter Kiinteistöt Oy*, un 2021. gada 14. janvārī *Satmatic Oy* tika pārdēvēts par *Harju Elekter Oy*.
2020. gada 14. decembrī meitas uzņēmums Zviedrijā *Harju Elekter AB* tika pārdēvēts par *Harju Elekter Services AB*, savukārt nesen iegādātais inženierijas uzņēmums *SEBAB AB* ieguva nosaukumu *Harju Elekter AB*.
2021. gada 28. jūnijā *Harju Elekter Oy* vienojās par Somijas uzņēmuma *IGL-Technologies Oy*, ar kuru jau bija sadarbība elektromobiļu lādēšanas staciju piegādē, 5,5 % kapitāldaļu iegādi. 1. jūlijā tika paziņots, ka *AS Harju Elekter* piedalījās uzņēmuma *Skeleton Technologies Group OÜ* papildu kapitāla palielināšanas kārtā ar 1,24 miljonu eiro ieguldījumu.

Struktūra
---------

*Harju Elekter* grupa ir sadalīta trīs biznesa segmentos:

* ražošana
* nekustamie īpašumi
* cita darbība

*AS Harju Elekter* meitas uzņēmumi:

* *AS Harju Elekter Elektrotehnika*, ražo aprīkojumu elektroapgādes tīkliem, rūpnieciskās vadības un automatizācijas sistēmas
* *AS Harju Elekter Teletehnika* (agrākais *Eltek*), izstrādā, ražo un izplata metāla lokšņu produktus, piemēram, telefona, tīkla iekārtu skapjus un piederumus
* *Energo Veritas OÜ* (80,52 %, Igaunija), elektromateriālu un aprīkojuma tirdzniecība Igaunijā
* *Harju Elekter Oy* (Somija), ražo un izplata elektroiekārtas, piemēram, rūpniecisko automātiku un elektrības kontroles ierīces, elektroapakšstacijas
* *Telesilta Oy* (Somija), ražo elektroiekārtas kuģubūvētavām
* *Harju Elekter Kiinteistöt Oy* (Somija), nekustamo īpašumu pārvaldīšana
* *Harju Elekter AB* (Zviedrija), inženierpakalpojumi elektroenerģijas un sadales risinājumiem, saliekamo tehnisko māju ražošana
* *Harju Elekter Services AB* (Zviedrija), grupas produkcijas pārdošana Ziemeļvalstīs
* *UAB Harju Elekter* (Lietuva), izstrādā un ražo elektroniskās iekārtas

Stratēģiskie ieguldījumi:

* *Skeleton Technologies Group OÜ* (7,22 %; Igaunija), ražo ultrakondensatorus
* *SIA Energokomplekss* (14 %; Latvija), elektromateriālu vairumtirdzniecība
* *IGL-Technologies Oy* (5,5 %, Somija), izstrādā elektromobiļu lādēšanas stacijas

*Harju Elekter* Latvijā
-----------------------

2006. gadā Latvijā tika dibināts elektroaprīkojuma vairumtirdzniecības uzņēmums *SIA Energokomplekss*, kurā 14 % kapitāldaļu pieder *Harju Elekter*, bet 43 % — *AS Jauda*.

Atsauces
--------

1. ↑  Shareholder structure
2. ↑  Notice on the decrease of an important holding
3. ↑  Group’s Finnish subsidiary purchases Finnkumu Oy
4. ↑  AS Harju Elekter sold its holding in AS Draka Keila Cables
5. 1 2  Structure
6. ↑  Ettevõtte profiil Archived 2012. gada 5. janvārī, *Wayback Machine* vietnē. portaalis tarkinvestor.ee (27. märts 2008)
7. ↑  Firmatutvustus
8. ↑  Energokomplekss, SIA LURSOFT

Ārējās saites
-------------

* *Harju Elekter* globālā vietne
* *Harju Elekter* Igaunijas vietne

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Igaunija *Nasdaq Tallinn* Igaunijas uzņēmumi |
| --- |
|  |
| Oficiālais saraksts | 
* Arco Vara
* Baltika
* Coop Pank
* EfTEN Real Estate Fund III
* Ekspress Grupp
* Enefit Green
* Harju Elekter
* Hepsor
* LHV Group
* Merko Ehitus
* Nordecon
* PRFoods
* Pro Kapital Grupp
* Silvano Fashion Group
* Tallink Grupp
* Tallinna Kaubamaja
* Tallinna Sadam
* Tallinna Vesi

 |
|  |
| Otrais saraksts | 
* Nordic Fibreboard
* Trigon Property Development

 |
|  |
| Alternatīvais tirgus *First North* | 
* Airobot Technologies
* Bercman Technologies
* ELMO Rent
* Estonian Japan Trading Company
* Hagen Bikes Holding
* Linda Nektar
* Modera
* Punktid Technologies
* Robus Group
* Saunum Group
* TextMagic

 |

 |